CELEX: 32012D0701
Language: lt
Date: 2012-11-13 00:00:00
Title: 2012/701/ES: 2012 m. lapkričio 13 d. Komisijos įgyvendinimo sprendimas, kuriuo dėl Airijos, Šiaurės Airijos ir Italijos Bolcano provincijos įtraukimo į valstybių narių ar jų regionų, kuriuose nenustatyta Aujeskio ligos atvejų, sąrašą iš dalies keičiamas Sprendimas 2008/185/EB (pranešta dokumentu Nr. C(2012) 7976)  Tekstas svarbus EEE

15.11.2012   
            
            
               LT
            
            
               Europos Sąjungos oficialusis leidinys
            
            
               L 318/68
            
         KOMISIJOS ĮGYVENDINIMO SPRENDIMAS
   2012 m. lapkričio 13 d.
   kuriuo dėl Airijos, Šiaurės Airijos ir Italijos Bolcano provincijos įtraukimo į valstybių narių ar jų regionų, kuriuose nenustatyta Aujeskio ligos atvejų, sąrašą iš dalies keičiamas Sprendimas 2008/185/EB
   (pranešta dokumentu Nr. C(2012) 7976)
   (Tekstas svarbus EEE)
   (2012/701/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
   kadangi:
   
               (1)
            
            
               Direktyvoje 64/432/EEB nustatytos prekybos galvijais ir kiaulėmis Sąjungoje taisyklės. Tos direktyvos 9 straipsnyje nustatyti tam tikrų užkrečiamųjų ligų, įskaitant Aujeskio ligą, privalomų nacionalinių kontrolės programų tvirtinimo kriterijai. Be to, tos direktyvos 10 straipsnyje nustatyta, kad jeigu valstybė narė mano, kad jos teritorijoje ar teritorijos dalyje šių ligų, įskaitant Aujeskio ligą, atvejų nenustatyta, ji privalo pateikti Komisijai atitinkamus patvirtinamuosius dokumentus;
            
         
               (2)
            
            
               2008 m. vasario 21 d. Komisijos sprendimu 2008/185/EB dėl papildomų garantijų, susijusių su Aujeskio liga, Bendrijos vidaus prekybai kiaulėmis, ir kriterijų, pateikiant informaciją apie šią ligą (2), nustatytos papildomos kiaulių vežimo tarp valstybių narių garantijos. Šios garantijos yra susijusios su valstybių narių klasifikavimu pagal Aujeskio ligos statusą jose;
            
         
               (3)
            
            
               Sprendimo 2008/185/EB I priede išvardytos valstybės narės ar jų regionai, kuriuose nenustatyta Aujeskio ligos atvejų ir kuriuose uždrausta vakcinacija. To sprendimo II priede išvardytos valstybės narės ar jų regionai, kuriuose vykdomos patvirtintos nacionalinės kontrolės programos Aujeskio ligai likviduoti;
            
         
               (4)
            
            
               šiuo metu Airija, Šiaurės Airija ir Italijos Bolcano provincija yra įtrauktos į Sprendimo 2008/185/EB II priedo sąrašą kaip valstybės narės ar jų regionai, kuriuose įvykdytos patvirtintos nacionalinės kontrolės programos Aujeskio ligai likviduoti;
            
         
               (5)
            
            
               Airija, Jungtinė Karalystė dėl Šiaurės Airijos ir Italija dėl Bolcano provincijos pateikė dokumentus, pagrindžiančius jų prašymą paskelbti, kad šiose valstybėse narėse ir Bolcano provincijoje nenustatyta Aujeskio ligos atvejų;
            
         
               (6)
            
            
               įvertinus Airijos, Jungtinės Karalystės ir Italijos pateiktus patvirtinamuosius dokumentus, Airiją, Šiaurės Airiją ir Bolcano provinciją reikėtų išbraukti iš Sprendimo 2008/185/EB II priedo sąrašo ir įrašyti į to paties sprendimo I priedo sąrašą;
            
         
               (7)
            
            
               todėl Sprendimas 2008/185/EB turėtų būti atitinkamai iš dalies pakeistas;
            
         
               (8)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2008/185/EB I ir II priedai pakeičiami šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje 2012 m. lapkričio 13 d.
      
         
            Komisijos vardu
         
         Maroš ŠEFČOVIČ
         
            Pirmininko pavaduotojas
         
      
   
   
      (1)  OL 121, 1964 7 29, p. 1977/64.
   
      (2)  OL L 59, 2008 3 4, p. 19.
   
      PRIEDAS
      „
            I PRIEDAS
            
               Valstybės narės ar jų regionai, kuriuose nenustatyta Aujeskio ligos atvejų ir kuriuose uždrausta vakcinacija
            
            
                        ISO kodas
                     
                     
                        Valstybė narė
                     
                     
                        Regionai
                     
                  
                        BE
                     
                     
                        Belgija
                     
                     
                        Visi regionai
                     
                  
                        CZ
                     
                     
                        Čekijos Respublika
                     
                     
                        Visi regionai
                     
                  
                        DK
                     
                     
                        Danija
                     
                     
                        Visi regionai
                     
                  
                        DE
                     
                     
                        Vokietija
                     
                     
                        Visi regionai
                     
                  
                        IE
                     
                     
                        Airija
                     
                     
                        Visi regionai
                     
                  
                        FR
                     
                     
                        Prancūzija
                     
                     
                        Eno, Enos, Aljė, Aukštutinio Provanso Alpių, Pajūrio Alpių, Ardešo, Ardėnų, Arježo, Obo, Odo, Averono, Žemutinio Reino, Ronos deltos, Kalvadoso, Kantalio, Šarantos, Pajūrio Šarantos, Šero, Korezo, Kot d’Oro, Kot d’Armoro, Krezo, De Sevro, Dordonės, Du, Dromo, Esono, Ero, Ero ir Luaro, Finistero, Garo, Žero, Žirondos, Aukštutinių Alpių, Aukštutinės Senos, Aukštutinės Garonos, Aukštutinės Luaros, Aukštutinės Marnos, Aukštutinių Pirėnų, Aukštutinio Reino, Aukštutinės Sonos, Aukštutinės Savojos, Aukštutinio Vjeno, Hero, Endro, Ilio ir Vileno, Endro ir Luaros, Izero, Juros, Landų, Luaros, Atlanto Luaros, Luaro ir Šero, Luarė, Lo, Lo ir Garonos, Lozero, Meno ir Luaros, Manšo, Marnos, Majeno, Merto ir Mozelio, Mezo, Morbihano, Mozelio, Njevro, Šiaurės, Uazos, Orno, Paryžiaus, Pa de Kalė, Atlanto Pirėnų, Rytų Pirėnų, Piui de Domo, Rejunjono, Ronos, Sarto, Sonos ir Luaros, Savojos, Senos ir Marnos, Pajūrio Senos, Sena-Sen Deni, Somos, Tarno, Tarno ir Garonos, Belforo teritorijos, Marnos slėnio, Uazos slėnio, Varo, Vokliūzo, Vandėjos, Vjeno, Vogėzų, Jono, Ivlino departamentai
                     
                  
                        IT
                     
                     
                        Italija
                     
                     
                        Bolcano provincija
                     
                  
                        CY
                     
                     
                        Kipras
                     
                     
                        Visi regionai
                     
                  
                        LU
                     
                     
                        Liuksemburgas
                     
                     
                        Visi regionai
                     
                  
                        NL
                     
                     
                        Nyderlandai
                     
                     
                        Visi regionai
                     
                  
                        AT
                     
                     
                        Austrija
                     
                     
                        Visi regionai
                     
                  
                        SI
                     
                     
                        Slovėnija
                     
                     
                        Visi regionai
                     
                  
                        SK
                     
                     
                        Slovakija
                     
                     
                        Visi regionai
                     
                  
                        FI
                     
                     
                        Suomija
                     
                     
                        Visi regionai
                     
                  
                        SE
                     
                     
                        Švedija
                     
                     
                        Visi regionai
                     
                  
                        UK
                     
                     
                        Jungtinė Karalystė
                     
                     
                        Visi regionai
                     
                  
         
            II PRIEDAS
            
               Valstybės narės ar jų regionai, kuriuose vykdomos patvirtintos nacionalinės kontrolės programos Aujeskio ligai likviduoti
            
            
                        ISO kodas
                     
                     
                        Valstybė narė
                     
                     
                        Regionai
                     
                  
                        ES
                     
                     
                        Ispanija
                     
                     
                        Visi regionai
                     
                  
                        HU
                     
                     
                        Vengrija
                     
                     
                        Visi regionai
                     
                  
                        PL
                     
                     
                        Lenkija
                     
                     
                        Visi regionai
                     
                  “